b'\n_START_ARTICLE_\nPravoslavni kri\xc5\xbe\n_START_PARAGRAPH_\nPravosl\xc3\xa1vni kr\xc3\xad\xc5\xbe je v osnovi latinski kri\xc5\xbe z dvema dodatnima pre\xc4\x8dkama, tako da ima skupaj tri pre\xc4\x8dke, dve pravokotni in eno po\xc5\xa1evno. Od zgoraj navzdol si sledijo kraj\xc5\xa1a pravokotna pre\xc4\x8dka, dalj\xc5\xa1a pravokotna pre\xc4\x8dka in kraj\xc5\xa1a po\xc5\xa1evna pre\xc4\x8dka, katere levi krak je vi\xc5\xa1ji od desnega. Pravoslavni kri\xc5\xbe, ki je simbol Ruske pravoslavne cerkve, simbolizira kri\xc5\xbe, na katerem je bil kri\xc5\xbean Jezus, pri \xc4\x8demer zgornja pre\xc4\x8dka simbolizira de\xc5\xa1\xc4\x8dico z napisom\xc2\xa0\xc2\xbbINRI\xc2\xab, ki jo je dal pritrditi Poncij Pilat, po\xc5\xa1evna spodnja pre\xc4\x8dka pa stilizirano oporo za noge. Ta je bila del zgodnjih kr\xc5\xa1\xc4\x8danskih upodobitev kri\xc5\xbea. Kasnej\xc5\xa1e ljudsko izro\xc4\x8dilo je spodnji pre\xc4\x8dki pripisalo tudi simboliko usode obeh tatov, ki sta bila kri\xc5\xbeana skupaj z Jezusom: levi, spokorjeni, je \xc5\xa1el v nebesa, desni, nespokorjeni pa v pekel._NEWLINE_Kodirani nabor znakov Unicode ozna\xc4\x8duje lorenski kri\xc5\xbe s kodo U+2626 (\xe2\x98\xa6).'